**เอกสารประกวดราคาจ้างด้วยระบบอิเล็กทรอนิกส์ เลขที่ 1/2558**

**การจ้างโครงการก่อสร้างระบบประปาผิวดินขนาดกลาง บ้านโนนศิลา หมู่ที่ 9**

 **องค์การบริหารส่วนตำบลแวงน้อย อำเภอแวงน้อย จังหวัดขอนแก่น**

**ตามประกาศองค์การบริหารส่วนตำแวงน้อย**

 **ลงวันที่ 16 ตุลาคม 2557**

---------------------------------------------------------

 องค์การบริหารส่วนตำบลแวงน้อย ซึ่งต่อไปนี้เรียกว่า “องค์การบริหารส่วนตำบล” มีความประสงค์จะประมูลจ้างโครงการก่อสร้างระบบประปาผิวดินขนาดกลาง บ้านโนนศิลา หมู่ที่ 9 องค์การบริหารส่วนตำบลแวงน้อย อำเภอแวงน้อย จังหวัดขอนแก่น ตามรายละเอียดแบบมาตรฐานระบบประปาหมู่บ้าน แบบผิวดินขนาดกลาง สำนักบริหารจัดการน้ำ กรมทรัพยากรน้ำ กระทรวงทรัพยากรธรรมชาติและสิ่งแวดล้อม จำนวน 1 แห่ง จำนวนราคากลาง 2,394,000.-บาท (สองล้านสามแสนเก้าหมื่นสี่พันบาทถ้วน) ด้วยระบบอิเล็กทรอนิกส์ ณ องค์การบริหารส่วนตำบลแวงน้อย ดังนี้

1. ประเภทงานอาคาร

 1.1 โรงสูบน้ำจำนวน 1 หลัง แบบเลขที่ 412003

 1.2 รางระบายน้ำ แบบเลขที่ 911001

 1.3 ป้ายการประปา แบบเลขที่ 921001

 1.4 ป้ายบอกระดับน้ำในถังน้ำใส แบบเลขที่ 991043

 1.5 ประตูรั้ว(เฉพาะประตู) แบบเลขที่ 921001

2. งานโครงสร้างคอนเสริมเหล็ก

 2.1 ระบบกรองน้ำผิวดิน ขนาด 5 ลูกบาศก์เมตร ต่อชั่วโมง แบบเลขที่ 1141005

 2.2 ถังน้ำใส ขนาดบรรจุ 25 ลูกบาศก์เมตร แบบเลขที่ 2211025

 2.3 หอถังสูง ขนาดบรรจุ 15 ลูกบาศก์เมตร แบบเลขที่ 3111015

3. ประเภทงานสาธารณูปโภค

 3.1 ระบบท่อส่งน้ำดิบ

 3.2 การประสานท่อระหว่างระบบ แบบเลขที่ 991014

 3.3 การประสานท่อภายในโรงสูบน้ำดิบ แบบเลขที่ 911013 จำนวน 2 ชุด

 3.4 การประสานท่อภายในโรงสูบน้ำดี แบบเลขที่ 911013 จำนวน 2 ชุด

 3.5 ระบบท่อจ่ายน้ำประปา

4. ประเภทงานดิน

 4.1 ก่อสร้างสระพักตะกอน

5. ประเภทงานไม่พิจารณาปรับราคา

 5.1 เครื่องสูบน้ำดิบพร้อมอุปกรณ์ จำนวน 2 ชุด

 5.2 เครื่องสูบน้ำดีพร้อมอุปกรณ์ จำนวน 2 ชุด

 5.3 เครื่องจ่ายสารละลายคลอรีน

 5.4 เครื่องมือประจำการประปา

 5.5 เครื่องมือตรวจวัดความเป็นกรด – ด่างในน้ำ

 5.6 ทดสอบการรับน้ำหนักบรรทุกของดิน จำนวน 1 ชุด

 - 2 -

 5.7 ทดสอบวัสดุก่อสร้าง

 5.8 สารส้ม

 5.9 รั้วลวดหนาม แบบเลขที่ 921001

 5.10 ค่าขนส่ง

 5.11 การประสานระบบไฟฟ้าภายใน

6. ระบบไฟฟ้าภายนอก

 6.1 การประสานระบบไฟฟ้าภายนอก

 ซึ่งพัสดุที่จะจ้างนี้ต้องเป็นของแท้ของใหม่ไม่เคยใช้งานมาก่อนไม่เป็นของเก่าเก็บอยู่ในสภาพที่จะ ใช้งานได้ทันทีและมีคุณลักษณะเฉพาะตรงตามที่กำหนดไว้ในเอกสารประมูลจ้างด้วยระบบอิเล็กทรอนิกส์ฉบับนี้

โดยมีข้อแนะนำและข้อกำหนดดังต่อไปนี้

 **1. เอกสารแนบท้ายเอกสารประมูลจ้างด้วยระบบอิเล็กทรอนิกส์**

 1.1 แบบรูปและรายการละเอียด

 1.2 แบบใบยื่นข้อเสนอการประมูลจ้างด้วยระบบอิเล็กทรอนิกส์

 1.3 แบบใบแจ้งปริมาณงานและราคา

 1.4 หนังสือแสดงเงื่อนไขการซื้อและการจ้างด้วยระบบอิเล็กทรอนิกส์ (สัญญา 3 ฝ่าย)

 1.5 แบบสัญญาจ้าง

 1.6 แบบหนังสือค้ำประกัน

 (1) หลักประกันซอง

 (2) หลักประกันสัญญา

 1.7 บทนิยาม

(1) ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน

(2) การขัดขวางการแข่งขันราคาอย่างเป็นธรรม

 1.8 แบบบัญชีเอกสาร

 (1) บัญชีเอกสารส่วนที่ 1

 (2) บัญชีเอกสารส่วนที่ 2

 **2. คุณสมบัติของผู้ประสงค์จะเสนอราคา**

2.1 ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์

 2.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงาน
ตามระเบียบของทางราชการ

 2.3 ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ /หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ 1.7

 - 3 –

 2.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอม
ขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า นั้น

 2.5 ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบล

 2.6 ผู้ประสงค์จะเสนอราคาต้องเป็นบุคคลหรือนิติบุคคล และมีผลงานก่อสร้างประเภทเดียวกันกับงานที่จะประมูลจ้างด้วยระบบอิเล็กทรอนิกส์ในวงเงินไม่น้อยกว่า 1,197,000.- บาท (หนึ่งล้านหนึ่งแสนเก้าหมื่นเจ็ดพันบาทถ้วน) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบล เชื่อถือ

 2.7 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะซึ่งได้มีการระบุชื่อไว้ในบัญชีรายชื่อว่าเป็นคู่สัญญาที่ไม่ได้แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 2.8 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 2.9 คู่สัญญาต้องได้รับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงิน แต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

 **3. หลักฐานการเสนอราคา**

 ผู้ประสงค์จะเสนอราคาต้องเสนอเอกสารหลักฐาน แยกเป็น 2 ส่วน คือ

 **3.1 ส่วนที่ 1 อย่างน้อยต้องมีเอกสารดังต่อไปนี้**

 (1) ในกรณีผู้ประสงค์จะเสนอราคาเป็นนิติบุคคล

 (ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง

 (ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม และบัญชีผู้ถือหุ้นรายใหญ่ พร้อมรับรองสำเนาถูกต้อง

 (2) ในกรณีผู้ประสงค์จะเสนอราคาเป็นบุคคลธรรมดาหรือคณะบุคคลที่มิใช่นิติบุคคล
ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี)
สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง

 (3) ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในฐานะเป็น
ผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้า
ฝ่ายใดเป็นนิติบุคคลให้ยื่นเอกสารตามที่ระบุไว้ใน (1)

 (4) สำเนาใบทะเบียนพาณิชย์, สำเนาใบทะเบียนภาษีมูลค่าเพิ่ม สำเนาบัตรประจำตัวประประชาชน หนังสือมอบอำนาจ (ถ้ามี)

 (5) บัญชีเอกสารส่วนที่ 1 ทั้งหมด ที่ได้ยื่นตามแบบในข้อ 1.8 (1)

 -4-

  **3.2 ส่วนที่ 2 อย่างน้อยต้องมีเอกสารดังต่อไปนี้**

 (1) หนังสือแสดงเงื่อนไขการซื้อและการจ้างด้วยระบบอิเล็กทรอนิกส์ โดยต้อง
ลงนามพร้อมประทับตรา (ถ้ามี)

 (2) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้ประสงค์จะ
เสนอราคามอบอำนาจให้บุคคลอื่นทำการแทน

 (3) หลักประกันซอง ตามข้อ 5

 (4) สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง

 (5) บัญชีรายการก่อสร้าง (หรือใบแจ้งปริมาณงาน)

 (6) แบบใบยื่นข้อเสนอการประมูลจ้างด้วยระบบอิเล็กทรอนิกส์

 (7) บัญชีเอกสารส่วนที่ 2 ทั้งหมดที่ได้ยื่นตามแบบในข้อ 1.8 (2)

 **4. การเสนอราคา**

 4.1 ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประมูลจ้างด้วยระบบอิเล็กทรอนิกส์ และหนังสือแสดงเงื่อนไขการซื้อ และการจ้างด้วยระบบอิเล็กทรอนิกส์นี้ โดยไม่มีเงื่อนไขใดๆ ทั้งสิ้น และจะต้องกรอกข้อความให้ถูกต้องครบถ้วนรวมทั้งลงลายมือชื่อของผู้ประสงค์จะเสนอราคาให้ชัดเจน

 4.2 ผู้ประสงค์จะเสนอราคาจะต้องกรอกปริมาณวัสดุ ในบัญชีรายการก่อสร้างให้ครบถ้วน

 4.3 ผู้ประสงค์จะเสนอราคาต้องกำหนดยืนราคาไม่น้อยกว่า **60 วัน** นับแต่วันยืนยัน
ราคาสุดท้าย โดยภายในกำหนดยืนราคา ผู้ประสงค์จะเสนอราคาหรือผู้มีสิทธิเสนอราคาจะต้องรับผิดชอบราคาที่ตนเสนอไว้ และจะถอนการเสนอราคามิได้

 4.4 ผู้ประสงค์จะเสนอราคาจะต้องเสนอกำหนดเวลาดำเนินการตามสัญญาที่จะจ้างให้แล้วเสร็จ ไม่เกิน **180 วัน** นับถัดจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบล แวงน้อย ให้เริ่มทำงาน

 4.5 ก่อนยื่นเอกสารประมูลจ้างด้วยระบบอิเล็กทรอนิกส์ ผู้ประสงค์จะเสนอราคา
ควรตรวจดูร่างสัญญา แบบรูป และรายละเอียด ฯลฯ ให้ถี่ถ้วนและเข้าใจเอกสารประมูลจ้างทั้งหมด
เสียก่อนที่จะตกลงยื่นข้อเสนอตามเงื่อนไขในเอกสารประมูลจ้างด้วยระบบอิเล็กทรอนิกส์

4.6 ผู้ประสงค์จะเสนอราคาต้องยื่นเอกสารประมูลจ้างด้วยระบบทางอิเล็กทรอนิกส์จ่าหน้าซองถึงประธานคณะกรรมการดำเนินการประมูลตามโครงการ โดยระบุไว้ที่หน้าซองว่า **“เอกสารประมูลจ้างตามเอกสารประมูลจ้างด้วยระบบอิเล็กทรอนิกส์ เลขที่ 1/2558”** ยื่นต่อคณะกรรมการดำเนินการประมูลตามโครงการ ในวันที่ 5 เดือน พฤศจิกายน พ.ศ. 2557 ตั้งแต่เวลา 10.00 น. ถึงเวลา 12.00 น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอแวงน้อย (ชั้น 2) อำเภอ แวงน้อย จังหวัดขอนแก่น

 เมื่อพ้นกำหนดเวลายื่นเอกสารประมูลจ้างด้วยระบบอิเล็กทรอนิกส์แล้ว จะไม่รับเอกสารเพิ่มเติมโดยเด็ดขาด

 คณะกรรมการดำเนินการประมูลจะดำเนินการตรวจสอบคุณสมบัติของผู้ประสงค์จะเสนอราคาแต่ละราย
ว่าเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ตามข้อ 1.7(1)
ณ วันประกาศประมูลจ้างด้วยระบบอิเล็กทรอนิกส์หรือไม่ พร้อมทั้งตรวจสอบข้อเสนอตาม ข้อ 3.2 และแจ้งผู้ประสงค์จะเสนอราคาแต่ละรายทราบผลการพิจารณาเฉพาะของตน ทางไปรษณีย์ลงทะเบียนตอบรับ หรือวิธีอื่นใดที่มีหลักฐานว่า ผู้ประสงค์จะเสนอราคารับทราบแล้ว

- 5 –

 หากปรากฏต่อคณะกรรมการดำเนินการประมูลก่อนหรือในขณะที่มีการเสนอราคาด้วยระบบ
อิเล็กทรอนิกส์ว่า มีผู้ประสงค์จะเสนอราคาหรือผู้มีสิทธิเสนอราคา กระทำการอันเป็นการขัดขวาง
การแข่งขันราคาอย่างเป็นธรรมตามข้อ 1.7 (2) คณะกรรมการฯ จะตัดรายชื่อผู้ประสงค์จะเสนอราคา
หรือผู้มีสิทธิเสนอราคารายนั้นออกจากการเป็นผู้มีสิทธิเสนอราคา และองค์การบริหารส่วนตำบล จะพิจารณาลงโทษผู้ประสงค์จะเสนอราคาหรือผู้มีสิทธิเสนอราคาดังกล่าวเป็นผู้ทิ้งงาน

 ผู้ประสงค์จะเสนอราคาที่ไม่ผ่านการคัดเลือกเบื้องต้น เพราะเหตุเป็นผู้ประสงค์จะเสนอราคา
ที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็นผู้มีผลประโยชน์ร่วมกันระหว่าง
ผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบ
อิเล็กทรอนิกส์ หรือเป็นผู้ประสงค์จะเสนอราคาที่กระทำการอันเป็นการขัดขวางการแข่งขันราคา
อย่างเป็นธรรม หรือเป็นผู้ประสงค์จะเสนอราคาที่ไม่ผ่านคุณสมบัติทางด้านเทคนิคอาจอุทธรณ์คำสั่งดังกล่าวต่อหัวหน้าหน่วยงานที่จัดหาพัสดุภายใน 3 วันนับแต่วันที่ได้รับแจ้งจากคณะกรรมการดำเนินการประมูล
การวินิจฉัยอุทธรณ์ของผู้ว่าราชการจังหวัดให้ถือเป็นที่สุด

 หากปรากฏต่อคณะกรรมการดำเนินการประมูลว่า กระบวนการเสนอราคาจ้างด้วยระบบอิเล็กทรอนิกส์ประสบข้อขัดข้อง จนไม่อาจดำเนินการต่อไปให้แล้วเสร็จภายในเวลาที่กำหนดไว้ คณะกรรมการ
ดำเนินการประมูลจะสั่งพักกระบวนการเสนอราคา โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่น และเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไป จากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา แต่ต้องสิ้นสุดกระบวนการเสนอราคาภายในวันเดียวกัน เว้นแต่คณะกรรมการดำเนินการประมูลเห็นว่ากระบวนการเสนอราคาจะไม่แล้วเสร็จได้โดยง่าย หรือข้อขัดข้องไม่อาจแก้ไขได้ ประธานคณะกรรมการดำเนินการประมูลจะสั่งยกเลิกกระบวนการเสนอราคา และกำหนดวัน เวลา และสถานที่ เพื่อเริ่มต้นกระบวนการเสนอราคาใหม่ โดยจะแจ้งให้ผู้มีสิทธิเสนอราคา
ทุกรายที่อยู่ในสถานที่นั้นทราบ

 คณะกรรมการดำเนินการประมูลสงวนสิทธิ์ในการตัดสินใจดำเนินการใดๆ ระหว่างการประกวดราคาฯ
เพื่อให้การประมูลฯ เกิดประโยชน์สูงสุดต่อทางราชการ

 4.7 ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคาจะต้องปฏิบัติ ดังนี้

 (1) ผู้เสนอราคาจะต้องเข้ารับการอบรมวิธีการประมูลด้วยระบบอิเล็กทรอนิกส์ ตามวัน เวลา สถานที่ ที่ทางราชการกำหนดอันจะแจ้งให้ทราบภายหลัง โดยผู้เสนอราคาจะได้รับเลขประจำตัว (User ID) และรหัสผ่าน (Password) เมื่อผู้เสนอราคาผ่านคุณสมบัติ เงื่อนไข และข้อเสนอทางด้านเทคนิคแล้ว

 (2) ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อและการจ้างด้วยระบบอิเล็กทรอนิกส์ ที่ได้ยื่นมาพร้อมกับซองข้อเสนอทางเทคนิค

 (3) ราคาเริ่มต้นของการประมูลจ้างด้วยระบบอิเล็กทรอนิกส์ จะต้องเริ่มต้นที่ 2,394,000.- บาท (สองล้านสามแสนเก้าหมื่นสี่พันบาทถ้วน)

 (4) ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่น ๆ (ถ้ามี) รวมค่าใช้จ่ายทั้งปวงไว้ด้วยแล้ว

 (5) ผู้มีสิทธิเสนอราคา ต้อง LOG IN เข้าสู่ระบบ

 (6) ผู้มีสิทธิเสนอราคาหรือผู้แทน ที่ LOG IN แล้ว จะต้องดำเนินการเสนอราคา โดยราคา
ที่เสนอในการประมูลจ้างด้วยระบบอิเล็กทรอนิกส์ จะต้องต่ำกว่าราคาเริ่มต้นในการประมูล และจะต้องเสนอลดราคาขั้นต่ำ (Minimum Bid) ไม่น้อยกว่าครั้งละ **4,000.-บาท** จากราคาเริ่มต้นในการประมูลฯ และการเสนอลดราคาครั้งถัด ๆ ไป ต้องเสนอลดราคาครั้งละไม่น้อยกว่า **4,000-บาท** จากราคาครั้งสุดท้ายที่เสนอลดแล้ว

 - 6 –

 (7) ห้ามผู้มีสิทธิเสนอราคาถอนการเสนอราคา และเมื่อการประกวดราคาฯ เสร็จสิ้นแล้ว จะต้องยืนยันราคาต่อผู้ให้บริการตลาดกลางอิเล็กทรอนิกส์ ราคาที่ยืนยันจะต้องตรงกับราคาที่เสนอหลังสุด

 (8) ผู้มีสิทธิเสนอราคาที่ได้รับคัดเลือกให้เป็นผู้ชนะราคา ต้องรับผิดชอบค่าใช้จ่าย
ในการให้บริการเสนอราคาทางอิเล็กทรอนิกส์ และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ ทั้งนี้ จะแจ้งให้ทราบในวันเสนอราคา

 **5. หลักประกันซอง**

ผู้ประสงค์จะเสนอราคาต้องวางหลักประกันซองพร้อมกับการยื่นซองข้อเสนอด้านเทคนิค จำนวน **119,700.- บาท (หนึ่งแสนหนึ่งหมื่นเก้าพันเจ็ดร้อยบาทถ้วน)** โดยหลักประกันซองจะต้องมีระยะ เวลาการค้ำประกันตั้งแต่วันยื่นซองข้อเสนอทางด้านเทคนิคครอบคลุม ไปจนถึงวันสิ้นสุดการยืนราคา โดยหลักประกันให้ใช้อย่างหนึ่งอย่างใด ดังต่อไปนี้

5.1 เงินสด

5.2 เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่ยื่นซองข้อเสนอทางด้านเทคนิคหรือก่อนหน้านั้นไม่เกิน 3 วันทำการของทางราชการ

5.3 หนังสือค้ำประกันของธนาคารในประเทศตามแบบหนังสือค้ำประกันดังระบุในข้อ 1.6 (1)

5.4 หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาต
ให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคาร
แห่งประเทศไทย ซึ่งได้แจ้งเวียนชื่อให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกัน
ดังระบุในข้อ 1.6 (1)

5.5 พันธบัตรรัฐบาลไทย

 หลักประกันซองตามข้อนี้ องค์การบริหารส่วนตำบล จะคืนให้ผู้ประสงค์จะเสนอราคาหรือผู้ค้ำประกันภายใน 15 วัน นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้มีสิทธิเสนอราคารายที่คัดเลือกไว้ ซึ่งเสนอราคาต่ำสุดจะคืนให้ต่อเมื่อได้ทำสัญญาหรือข้อตกลง หรือเมื่อผู้มีสิทธิเสนอราคาได้พ้นจากข้อผูกพันแล้ว

 การคืนหลักประกันซอง ไม่ว่าในกรณีใดๆ จะคืนให้โดยไม่มีดอกเบี้ย

**6. หลักเกณฑ์และสิทธิในการพิจารณาราคา**

6.1 ในการประมูลจ้างด้วยระบบอิเล็กทรอนิกส์นี้ องค์การบริหารส่วนตำบล จะพิจารณาตัดสินด้วย **ราคารวม**

 6.2 หากผู้ประสงค์จะเสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐาน
การเสนอราคาไม่ถูกต้อง หรือไม่ครบถ้วนตามข้อ 3 หรือยื่นเอกสารประมูลจ้างด้วยระบบอิเล็กทรอนิกส์ไม่ถูกต้องตาม ข้อ 4 แล้ว คณะกรรมการดำเนินการประมูลจะไม่รับพิจารณาข้อเสนอของผู้ประสงค์จะเสนอราคารายนั้น เว้นแต่เป็นข้อผิดพลาด หรือผิดหลงเพียงเล็กน้อย หรือผิดพลาดไปจากเงื่อนไขของเอกสารประมูลจ้างด้วยระบบทางอิเล็กทรอนิกส์ ในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหาร ส่วนตำบล เท่านั้น

 - 7 -

 6.3 องค์การบริหารส่วนตำบล สงวนสิทธิไม่พิจารณาราคาของผู้ประสงค์จะเสนอราคา โดยไม่มีการผ่อนผัน ในกรณีดังต่อไปนี้

 (1) ไม่ปรากฏชื่อผู้ประสงค์จะเสนอราคารายนั้น ในบัญชีผู้รับเอกสารการประมูลจ้าง
ด้วยระบบอิเล็กทรอนิกส์ หรือในหลักฐานการรับเอกสารประมูลจ้างด้วยระบบอิเล็กทรอนิกส์ขององค์การบริหารส่วนตำบล

 (2) เสนอรายละเอียดแตกต่างไปจากเงื่อนไข ที่กำหนดในเอกสารประมูลจ้างด้วยระบบอิเล็กทรอนิกส์ที่เป็นสาระสำคัญ หรือมีผลทำให้เกิดการได้เปรียบเสียเปรียบระหว่างผู้ประสงค์จะเสนอราคารายอื่น

 6.4 ในการตัดสินการประมูลจ้างด้วยระบบอิเล็กทรอนิกส์หรือในการทำสัญญา คณะกรรมการดำเนินการประมูล หรือองค์การบริหารส่วนตำบล มีสิทธิให้ผู้ประสงค์จะเสนอราคา ชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับผู้ประสงค์จะเสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสม หรือไม่ถูกต้อง

 6.5 องค์การบริหารส่วนตำบล ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้าง ในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการประกวดราคาจ้างด้วยระบบอิเล็กทรอนิกส์โดยไม่พิจารณาจัดจ้างเลย ก็ได้ สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้ประสงค์จะเสนอราคาหรือผู้มีสิทธิเสนอราคาจะเรียกร้องค่าเสียหายใดๆ มิได้ รวมทั้งองค์การบริหารส่วนตำบล จะพิจารณายกเลิกการประมูลจ้างด้วยระบบอิเล็กทรอนิกส์ และลงโทษผู้มีสิทธิเสนอราคาเป็นผู้ทิ้งงาน ไม่ว่าจะเป็น ผู้มีสิทธิเสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่า การเสนอราคากระทำการโดยไม่สุจริต เช่น การเสนอเอกสารอันเป็นเท็จหรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น

 ในกรณีที่ผู้มีสิทธิเสนอราคารายที่เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการประกวดราคาหรือองค์การบริหารส่วนตำบล จะให้ผู้มีสิทธิเสนอราคารายนั้นชี้แจงและแสดงหลักฐานที่ทำให้เชื่อได้ว่าผู้มีสิทธิเสนอราคาสามารถดำเนินงานตามการประกวดราคาจ้างด้วยระบบอิเล็กทรอนิกส์ให้เสร็จสมบูรณ์ หากคำชี้แจงไม่เป็นที่รับฟังได้ องค์การบริหารส่วนตำบล มีสิทธิที่จะไม่รับราคาของผู้มีสิทธิเสนอราคารายนั้น

 6.6 ในกรณีที่ปรากฏข้อเท็จจริงภายหลังจากการประมูลจ้างด้วยระบบอิเล็กทรอนิกส์ว่า ผู้ประสงค์จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้มีสิทธิเสนอราคารายอื่น หรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือเป็นผู้มีสิทธิเสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.7 องค์การบริหารส่วนตำบล มีอำนาจที่จะตัดรายชื่อผู้มีสิทธิเสนอราคาดังกล่าว และองค์การบริหารส่วนตำบล จะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน

 **7. การทำสัญญาจ้าง**

ผู้ชนะการประมูลจ้างด้วยระบบอิเล็กทรอนิกส์ (ผู้รับจ้าง) จะต้องทำสัญญาจ้างตามแบบสัญญา ดังระบุในข้อ 1.5 กับองค์การบริหารส่วนตำบล ภายใน **7 วัน** นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ **5** ของราคาค่าจ้างที่ประมูลจ้างด้วยระบบอิเล็กทรอนิกส์ได้ ให้องค์การบริหารส่วนตำบล ยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้

 - 8 -

7.1 เงินสด

 7.2 เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่ทำสัญญาหรือก่อนหน้านั้น ไม่เกิน 3 วันทำการของทางราชการ

 7.3 หนังสือค้ำประกันของธนาคารภายในประเทศ ตามแบบหนังสือค้ำประกัน ดังระบุในข้อ 1.6 (2)

 7.4 หนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน ตามประกาศของธนาคารแห่งประเทศไทย
ซึ่งได้แจ้งชื่อเวียนให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกัน ดังระบุในข้อ 16 (2)

 7.5 พันธบัตรรัฐบาลไทย

 หลักประกันนี้จะคืนให้ โดยไม่มีดอกเบี้ยภายใน 15 วันนับถัดจากวันที่คู่สัญญาพ้นจาก
ข้อผูกพันตามสัญญาจ้างแล้ว

 **8. ค่าจ้างและการจ่ายเงิน**

 องค์การบริหารส่วนตำบล จะจ่ายเงินค่าจ้าง โดยแบ่งออกเป็น **4 งวด** ดังนี้

**งวดที่ 1** จะจ่ายเงินให้ร้อยละ 25 ของราคาค่าก่อสร้างแต่ต้องไม่เกินราคากลางทางราชการประมาณการไว้

 1.1 งานที่มีค่าตายตัวไม่อยู่ในข่ายได้รับการพิจารณาปรับราคา

 1.1.1 ทดสอบการรับน้ำหนักบรรทุกของดิน ( 5 %ของงวดงาน) รายการนี้ไม่นำมาคิดค่า K

 1.1.2 จัดส่งตัวอย่างกรวดกรองน้ำและทรายกรองน้ำ ตัวอย่างละ 1 กิโลกรัม พร้อมทั้ง แคตตาล๊อครายละเอียดของเครื่องสูบน้ำหอยโข่ง อุปกรณ์ตู้ควบคุมของเครื่องสูบน้ำเครื่องจ่ายน้ำคลอรีนให้คณะกรรมการตรวจการจ้าง ตรวจสอบเห็นชอบก่อนนำมาใช้งาน

 1.2 งานอาคาร

 1.2.1 โรงสูบน้ำ แบบเลขที่ 412003

 เมื่อผู้รับจ้างได้ทำการตอกเสาเข็ม ผูกเหล็กประกอบแบบ เทคอนกรีต ฐานรากแล้วเสร็จ (10%ของงวดงาน)

1.3 งานโครงสร้างคอนกรีตเสริมเหล็ก

 1.3.1 ระบบกรองน้ำผิวดิน ขนาดบรรจุ 5 ลูกบาศก์เมตรต่อชั่วโมง แบบเลขที่ 1141005

 เมื่อผู้รับจ้างได้ทำการก่อสร้างแล้วเสร็จดังนี้ ตอกเสาเข็ม (ถ้ามี) ขุดดิน เทคอนกรีตพื้นก้นถัง เสริมเหล็กผนังถัง แล้วเสร็จ (30 % ของงวดงาน)

 1.3.2 ถังน้ำใส ขนาดบรรจุ 25 ลูกบาศก์เมตร แบบเลขที่ 2211025

 เมื่อผู้รับจ้างได้ทำการตอกเสาเข็ม (ถ้ามี) ขุดดิน เทคอนกรีตพื้นก้นถัง เสริมเหล็กแล้วเสร็จ (19 % ของงวดงาน)

 1.3.3 หอถังสูง ขนาดบรรจุ 15 ลูกบาศก์เมตร แบบเลขที่ 3111015

 เมื่อผู้รับจ้างได้ทำการตอกเสาเข็ม (ถ้ามี) ขุดดิน ผูกเหล็กประกอบแบบ เทคอนกรีตฐานราก ตอม่อ คานคอดินเสาถึงคานที่ระดับ 7.50 เมตร แล้วเสร็จ (36 % ของงวดงาน)

 **ซึ่งจะแล้วเสร็จภายใน 40 วัน (นับจากวันเริ่มสัญญาก่อสร้าง)**

- 9 –

**งวดที่ 2** จะจ่ายเงินให้ร้อยละ 30 ของราคาค่าก่อสร้างแต่ต้องไม่เกินราคากลางทางราชการประมาณการไว้

 2.1 งานอาคาร

 2.2.1 โรงสูบน้ำ แบบเลขที่ 412003

 เมื่อผู้รับจ้างได้ทำการมุงหลังคา ก่ออิฐ ติดตั้งวงกบประตู – หน้าต่าง โดยยังไม่ต้องฉาบปูน (2 % ของงวดงาน)

 2.2 งานโครงสร้างคอนกรีตเสริมเหล็ก

 2.2.1 ระบบกรองน้ำผิวดิน ขนาดบรรจุ 5 ลูกบาศก์เมตรต่อชั่วโมง แบบเลขที่ 1141005

 เมื่อผู้รับจ้างได้ทำการก่อสร้างแล้วเสร็จโดยยังไม่ต้องฉาบปูน (42 % ของงวดงาน)

2.2.2 ถังน้ำใส ขนาดบรรจุ 25 ลูกบาศก์เมตร แบบเลขที่ 2211025

 เมื่อผู้รับจ้างทำการก่อสร้างแล้วเสร็จโดยยังไม่ต้องฉาบปูน (15 % ของงวดงาน)

 2.2.3 หอถังสูง ขนาดบรรจุ 15 ลูกบาศก์เมตร แบบเลขที่ 3111015

 เมื่อผู้รับจ้างทำการเทคอนกรีตแล้วเสร็จโดยังไม่ต้องฉาบปูน (26 % ของงวดงาน)

2.3 งานที่มีค่าตายตัวไม่อยู่ในข่ายได้รับการพิจารณาปรับราคา

 2.3.1 เครื่องสูบน้ำดิบ ตามแบบเลขที่ 911013 , รายการเฉพาะแห่ง

 ส่งเครื่องสูบน้ำหอยโข่งขนาด.......3......แรงม้า.......1......เฟส ให้คณะกรรมการตรวจสอบความถูกต้องและให้ความเห็นชอบ (7 % ของงวดงาน) รายการนี้ไม่นำมาคิดค่า K

 2.3.2 เครื่องสูบน้ำดี ตามแบบเลขที่ 911014 , รายการเฉพาะแห่ง

 ส่งเครื่องสูบน้ำหอยโข่งขนาด .....2...แรงม้า.....3....เฟส ให้คณะกรรมการความถูกต้องและให้ความเห็นชอบ (7% ของงวดงาน) รายการนี้ไม่นำมาคิดค่า K

 2.3.3 เครื่องจ่ายสารละลายคลอรีน ตามแบบเลขที่ รายการเฉพาะแห่ง

 ส่งเครื่องจ่ายสารละลายคลอรีน ให้คณะกรรมการตรวจสอบความถูกต้อง และให้ความเห็นชอบ (1% ของงวดงาน) รายการนี้ไม่นำมาคิดค่า K

 **ซึ่งจะแล้วเสร็จภายใน 60 วัน (นับจากวันเริ่มสัญญาก่อสร้าง)­**

**งวดที่ 3** จะจ่ายเงินให้ร้อยละ 20 ของราคาค่าก่อสร้างแต่ต้องไม่เกินราคากลางทางราชการประมาณการไว้

3.1 งานอาคาร

 3.3.1 โรงสูบน้ำ แบบเลขที่ 412003

 เมื่อผู้รับจ้างได้ทำการก่อสร้างแล้วเสร็จทุกประการ (4 % ของงวดงาน)

 3.1.2 รางระบายน้ำ ตามแบบเลขที่ 911001

 เมื่อผู้รับจ้างได้ทำการก่อสร้างแล้วเสร็จทุกประการ (4 % ของงวดงาน)

 3.2 งานโครงสร้างคอนกรีตเสริมเหล็ก

 3.2.1 ระบบกรองน้ำผิวดิน ขนาดจุ 5 ลูกบาศก์เมตรต่อชั่วโมง ตามแบบเลขที่ 1141005

 เมื่อผู้รับจ้างได้ทำการก่อสร้างแล้วเสร็จทุกประการ (20 % ของงวดงาน)

 3.2.2 ถังน้ำใส ขนาดจุ 25 ลูกบาศก์เมตร ตามแบบเลขที่ 2211025

 เมื่อผู้รับจ้างได้ทำการก่อสร้างแล้วเสร็จทุกประการ (22 % ของงวดงาน)

- 10 –

3.3 งานที่มีค่าตายตัวไม่อยู่ในข่ายได้รับการพิจารณาปรับราคา

 3.3.1 ติดตั้งเครื่องสูบน้ำดิบ ตามแบบเลขที่ 911013 , รายการเฉพาะแห่ง

 แล้วเสร็จทุกประการ (4 % ของงวดงาน รายการนี้ไม่นำมาคิดค่า K

3.3.2 ติดตั้งเครื่องสูบน้ำดี ตามแบบเลขที่ 911014 , รายการเฉพาะแห่ง

 แล้วเสร็จทุกประการ (4 % ของงวดงาน) รายการนี้ไม่นำมาคิดค่า K

3.3.3 ประสานระบบไฟฟ้า ตามแบบเลขที่ 911003 , รายการเฉพาะแห่ง

 ติดตั้งระบบไฟฟ้าภายนอกจากสายของการไฟฟ้ามายังมิเตอร์ภายในโรงสูบน้ำ แล้วเสร็จ (12 % ของงวดงาน) รายการนี้ไม่นำมาคิดค่า K

3.3.4 เครื่องจ่ายสารละลายคลอรีน ตามแบบเลขที่ รายการเฉพาะแห่ง

 ติดตั้งเครื่องจ่ายสารละลายคลอรีนพร้อมส่งมอบผงปูนคลอรีนความเข้มข้นไม่น้อยกว่า 60 % สารส้มและปูนขาว ตามรายการรายละเอียดเฉพาะแห่ง ให้แก่คณะกรรมการตรวจการจ้าง (2 % ของงวดงาน) รายการนี้ไม่นำมาคิดค่าK

 3.4 งานสาธารณูปโภค เมื่อผู้รับจ้างได้ทำการจัดหาและวางท่อน้ำดิบแล้วเสร็จ ดังนี้

3.4.1 ท่อเหล็กอาบสังกะสี (ชั้นกลาง) สำหรับใช้เป็นท่อส่งน้ำดิบเข้าระบบผลิตประปา (28 % ของงวดงาน) ขนาด Ø.…3...นิ้ว ได้ความยาวไม่น้อยกว่า......60.....เมตร

 **ซึ่งจะแล้วเสร็จภายใน 120 วัน (นับจากวันเริ่มสัญญาก่อสร้าง)**

**งวดที่ 4** จะจ่ายเงินให้ร้อยละ 25 ของราคาค่าก่อสร้างแต่ต้องไม่เกินราคากลางทางราชการประมาณการไว้

4.1 งานโครงสร้างคอนกรีตเสริมเหล็ก

4.1.1 หอถังสูง ขนาดจุ 15 ลูกบาศก์เมตร แบบเลขที่ 3111015

 แล้วเสร็จทุกประการ (30 % ของงวดงาน)

 4.2 งานดิน

 4.2.1 สระพักตะกอน ตามแบบเลขที่ 911001

 แล้วเสร็จทุกประการ (20 % ของงวดงาน)

 4.3 งานอาคาร

4.3.1 ป้ายบอกระดับน้ำ ตามแบบเลขที่ 991043

 แล้วเสร็จทุกประการ (1 % ของงวดงาน) รายการนี้ไม่นำมาคิดค่า K

4.3.2 ป้ายการประปา ตามแบบเลขที่ 921001

 แล้วเสร็จทุกประการ (1 % ของงวดงาน) รายการนี้ไม่นำมาคิดค่า K

4.4 งานสาธารณูปโภค เมื่อผู้รับจ้างได้ทำการจัดหาและวางท่อประปาแล้วเสร็จ ดังนี้

4.4.1 ระบบท่อส่งน้ำดิบ ตามแบบเลขที่ รายการเฉพาะแห่ง

 แล้วเสร็จทุกประการ (20 % ของงวดงาน)

4.4.2 ประสานท่อระหว่างระบบ ตามแบบเลขที่ 911001

 แล้วเสร็จทุกประการ (14 % ของงวดงาน)

4.4.3 ประสานท่อในโรงสูบน้ำดิบ ตามแบบเลขที่ รายการเฉพาะแห่ง

 แล้วเสร็จทุกประการ ( 4 % ของงวดงาน)

4.4.4 ประสานท่อในโรงสูบน้ำดี ตามแบบเลขที่ รายการเฉพาะแห่ง

 แล้วเสร็จทุกประการ ( 4 % ของงวดงาน)

- 11 -

 4.5 งานที่มีค่าตายตัวไม่อยู่ในข่ายได้รับการพิจารณาปรับราคา

4.5.1 ประสานระบบไฟฟ้า ตามแบบเลขที่

 รายการเฉพาะแห่ง แล้วเสร็จทุกประการ (3 % ของงวดงาน) รายการนี้ไม่นำมาคิดค่า K

4.5.2 ส่งมอบเครื่องมือประจำการประปาตามรายการรายละเอียดเฉพาะแห่ง

 ให้แก่ คณะกรรมการตรวจการจ้าง (2 % ของงวดงาน)รายการนี้ไม่นำมาคิดค่าK

4.5.3 ส่งมอบสารส้มให้กับการประปา จำนวน 1 ตัน

 ตามรายการรายละเอียดเฉพาะแห่ง (1 %ของงวดงาน) รายการนี้ไม่นำมาคิดค่า K

4.5.4 ทำการทดสอบการสูบจ่ายน้ำของระบบประปาหมู่บ้านก่อนส่งมอบงานจ้างต่อหน้าคณะกรรมการตรวจการจ้าง จนเป็นที่พอใจแก่คณะกรรมการตรวจการจ้าง

 4.5.5 ทำการก่อสร้างตามแบบรูป รายการ และสัญญาแล้วเสร็จทุกประการ

 **ซึ่งจะแล้วเสร็จภายใน 180 วัน (นับจากวันเริ่มสัญญาก่อสร้าง)**

 **9. อัตราค่าปรับ**

 ค่าปรับตามแบบสัญญาจ้างข้อ 17 จะกำหนดในอัตราร้อยละ 0.10 ของค่าจ้างตามสัญญาต่อวัน

  **10. การรับประกันความชำรุดบกพร่อง**

ผู้ชนะการประมูลจ้างด้วยระบบอิเล็กทรอนิกส์ ซึ่งได้ทำข้อตกลงเป็นหนังสือหรือทำสัญญาจ้าง
ตามแบบดังระบุในข้อ 1.5 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า **2**  ปี - เดือน นับถัดจากวันที่องค์การบริหารส่วนตำบล ได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  **7** วัน นับถัดจากวันที่ได้รับแจ้งความชำรุดบกพร่อง

 **11. ข้อสงวนสิทธิในการเสนอราคาและอื่นๆ**

 11.1 เงินค่าจ้างสำหรับงานจ้างครั้งนี้ ได้มาจากเงินอุดหนุนเฉพาะกิจ ประจำปีงบประมาณ พ.ศ. 2558

 การลงนามในสัญญาจะกระทำได้ต่อเมื่อ องค์การบริหารส่วนตำบลได้รับอนุมัติเงินค่าก่อสร้างจากเงินอุดหนุนเฉพาะกิจ ประจำปีงบประมาณ พ.ศ. 2558 ประจำงวดจากกรมส่งเสริมการปกครองส่วนท้องถิ่นแล้ว เท่านั้น

 ราคากลางของงานโครงการก่อสร้างระบบประปาผิวดินขนาดกลาง บ้านโนนศิลา หมู่ที่ 9 องค์การบริหารส่วนตำบลแวงน้อย อำเภอแวงน้อย จังหวัดขอนแก่น โดยดำเนินการก่อสร้างระบบประปาผิวดิน ขนาดกลาง ตามรายละเอียดแบบมาตรฐานระบบประปาหมู่บ้าน แบบผิวดินขนาดกลาง สำนักบริหารจัดการน้ำ กรมทรัพยากรน้ำ กระทรวงทรัพยากรธรรมชาติและสิ่งแวดล้อม จำนวน 1 แห่ง ในการประมูลจ้างด้วยระบบอิเล็กทรอนิกส์ครั้งนี้ เป็นเงินทั้งสิ้น 2,394,000.-บาท (สองล้านสามแสนเก้าหมื่นสี่พันบาทถ้วน)

 11.2 เมื่อองค์การบริหารส่วนตำบล ได้คัดเลือกผู้มีสิทธิเสนอราคารายใด ให้เป็นผู้รับจ้าง และได้ตกลงจ้างตามการประมูลจ้างด้วยระบบอิเล็กทรอนิกส์แล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้มีสิทธิเสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้

 - 12 -

 (1) แจ้งการสั่งหรือนำสิ่งของดังกล่าวเข้ามาจากต่างประเทศ ต่อกรมเจ้าท่าภายใน 7 วัน นับตั้งแต่วันที่ผู้รับจ้างสั่ง หรือซื้อขายของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทย
จากต่างประเทศมายังประเทศไทย เว้นแต่จะได้รับอนุญาตจากกรมเจ้าท่าให้บรรทุกสิ่งของนั้น โดยเรืออื่น
ที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกของลงเรืออื่น

 (3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วย
การส่งเสริมการพาณิชยนาวี

 11.3 ผู้ประสงค์จะเสนอราคาซึ่งได้ยื่นเอกสารประมูลจ้างด้วยระบบอิเล็กทรอนิกส์ ต่อองค์การบริหารส่วนตำบลแล้ว จะถอนตัวออกจากการประกวดราคาฯ มิได้ และเมื่อได้รับการคัดเลือกให้เป็นผู้มีสิทธิเสนอราคาแล้วต้องเข้าร่วมเสนอราคาด้วยระบบอิเล็กทรอนิกส์ตามเงื่อนไขที่กำหนดใน ข้อ 4.7 (4) (5) (6) และ (7) มิฉะนั้น องค์การบริหารส่วนตำบล จะริบหลักประกันซองจำนวนร้อยละ **2.5** ของวงเงินที่จัดหาทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งอาจพิจารณาให้เป็นผู้ทิ้งงานได้ หากมีพฤติกรรมเป็นการขัดขวางการแข่งขันราคาอย่างเป็นธรรม

 11.4 ผู้มีสิทธิเสนอราคาซึ่งองค์การบริหารส่วนตำบล ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 7 องค์การบริหารส่วนตำบลจะริบหลักประกันซอง หรือเรียกร้อง จากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงาน ตามระเบียบของทางราชการ

 11.5 องค์การบริหารส่วนตำบล สงวนสิทธิ์ที่จะแก้ไขเพิ่มเติมเงื่อนไข หรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)

**12. มาตรฐานฝีมือช่าง**

เมื่อองค์การบริหารส่วนตำบล ได้คัดเลือกผู้มีสิทธิเสนอราคารายใดให้เป็นผู้รับจ้าง และได้ตกลงจ้างก่อสร้างตามประกาศนี้แล้ว ผู้มีสิทธิเสนอราคาจะต้องตกลงว่าในการปฏิบัติงานก่อสร้างดังกล่าว ผู้มีสิทธิเสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคมหรือผู้มีวุฒิบัตร ระดับ ปวช. ปวส. และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ในอัตราไม่ต่ำกว่าร้อยละ 10 ของแต่ละสาขาช่างจำนวนอย่างน้อย 1 คน ในแต่ละสาขาช่าง ดังต่อไปนี้

* 1. ช่างก่อสร้าง

**13. การปฏิบัติตามกฎหมายและระเบียบ**

 ในระหว่างระยะเวลาการก่อสร้าง ผู้รับจ้างพึงปฏิบัติตามหลักเกณฑ์ที่กฎหมายและระเบียบ
ได้กำหนดไว้โดยเคร่งครัด

 องค์การบริหารส่วนตำบลแวงน้อย

 16 ตุลาคม 2557

**ประกาศองค์การบริหารส่วนตำบลแวงน้อย**

**เรื่อง รายละเอียดราคากลางโครงการก่อสร้างระบบประปาผิวดินขนาดกลาง บ้านโนนศิลา หมู่ที่ 9**

 **องค์การบริหารส่วนตำบลแวงน้อย อำเภอแวงน้อย จังหวัดขอนแก่น**................................................................................................................................

ด้วยองค์การบริหารส่วนตำบลแวงน้อย มีความประสงค์จะดำเนินการประมูลจ้างโครงการก่อสร้างระบบประปาผิวดินขนาดกลาง บ้านโนนศิลา หมู่ที่ 9 องค์การบริหารส่วนตำบลแวงน้อย อำเภอแวงน้อย จังหวัดขอนแก่น ตามรายละเอียดแบบมาตรฐานระบบประปาหมู่บ้าน แบบผิวดินขนาดกลาง ของสำนักบริหารจัดการน้ำ กรมทรัพยากรน้ำ กระทรวงทรัพยากรธรรมชาติและสิ่งแวดล้อม จำนวน 1 แห่ง ด้วยระบบอิเล็กทรอนิกส์

เพื่อให้การเปิดเผยราคากลางเป็นไปตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ.2554 มาตรา 103/7 องค์การบริหารส่วนตำบลแวงน้อย จึงประกาศรายละเอียดราคากลาง ดังนี้

 **ตารางแสดงวงเงินงบประมาณที่ได้รับจัดสรรและราคากลางในงานจ้างก่อสร้าง**

**1.** **ชื่อโครงการ** โครงการก่อสร้างระบบประปาผิวดินขนาดกลาง บ้านโนนศิลา หมู่ที่ 9 องค์การบริหารส่วน

 ตำบลแวงน้อย อำเภอแวงน้อย จังหวัดขอนแก่น

**หน่วยงานเจ้าของโครงการ** กองช่าง องค์การบริหารส่วนตำบลแวงน้อย

**2.** **วงเงินงบประมาณที่ได้รับจัดสรร** 2,394,000.-บาท (สองล้านสามแสนเก้าหมื่นสี่พันบาทถ้วน)

**3.** **ลักษณะงาน** ก่อสร้างระบบประปาผิวดินขนาดกลาง ตามแบบมาตรฐานระบบประปาหมู่บ้านแบบผิวดินขนาดกลาง ของสำนักบริหารจัดการน้ำ กรมทรัพยากรน้ำ กระทรวงทรัพยากรธรรมชาติและสิ่งแวดล้อมประกอบด้วย

 1. ประเภทงานก่อสร้างอาคาร ได้แก่ โรงสูบน้ำ, รางระบายน้ำ, ป้ายการประปา, ป้ายบอกระดับน้ำในถังน้ำใส, ประตู, รั้ว, การประสานท่อระหว่างระบบ, การประสานท่อภายในโรงสูบน้ำดิบ, การประสานท่อภายในโรงสูบน้ำดี, ก่อสร้างสระพักตะกอน,ทดสอบการรับน้ำหนักบรรทุกของดิน, การประสานระบบไฟฟ้าภายใน

 2. ประเภทงานโครงสร้างคอนกรีตเสริมเหล็ก ได้แก่ ระบบกรองน้ำผิวดิน, ถังน้ำใส, หอถังสูง

 3. ประเภทงานสาธารณูปโภค ได้แก่ ระบบท่อส่งน้ำดิบ, ระบบท่อจ่ายน้ำประปา,

 4. ประเภทครุภัณฑ์อื่น ๆ ได้แก่ เครื่องสูบน้ำดิบพร้อมอุปกรณ์, เครื่องสูบน้ำดีพร้อมอุปกรณ์, เครื่องจ่ายสารละลายคลอรีน, เครื่องมือประจำการประปา, เครื่องมือวัดความเป็นกรด – ด่างในน้ำ, สารส้ม

**4.** **ราคากลางคำนวณ ณ**  วันที่ 16 ตุลาคม 2557 เป็นเงิน 2,394,000.-บาท (สองล้านสามแสนเก้า

 หมื่นสี่พันบาทถ้วน)

 - 2 –

**5.** **บัญชีประมาณการราคากลาง** ก่อสร้างระบบประปาผิวดินขนาดกลาง บ้านโนนศิลา หมู่ที่ 9 โดยได้แนบเอกสารรายการตามประเภทของงานก่อสร้าง ดังต่อไปนี้

 5.1 แบบแสดงรายการปริมาณงานและราคา (แบบ ปร.4) และแบบสรุปค่าก่อสร้าง (แบบ ปร.5) และแบบสรุปราคากลางงานก่อสร้างอาคาร (แบบ ปร.6)

 5.2 ………………………………………………………………………………………………………………………………..

 5.3 ………………………………………………………………………………………………………………………………..

 5.4 แบบแผนผังขอบเขตหมู่บ้านที่ก่อสร้างระบบประปาหมู่บ้าน บ้านโนนศิลา หมู่ที่ 9 องค์การบริหารส่วนตำบลแวงน้อย อำเภอแวงน้อย จังหวัดขอนแก่น

**6. รายชื่อคณะกรรมการกำหนดราคากลาง**

 1. นายคชา วาระเพียง ตำแหน่ง ผู้อำนวยการกองช่าง ประธานกรรมการ

 2. นายสุภาพ ว่องไว ตำแหน่ง หัวหน้าสำนักงานปลัด กรรมการ

 3. จ่าเอกนรินทร์ชัย งบกระโทก ตำแหน่ง เจ้าพนักงานป้องกัน ฯ กรรมการ

จึงประกาศให้ทราบโดยทั่วกัน

 ประกาศ ณ วันที่ 16 เดือน ตุลาคม พ.ศ. 2557

 (ลงชื่อ)

 (นายหนูกาลน์ นิบุญทำ)

 นายกองค์การบริหารส่วนตำบลแวงน้อย